TACC บวกแรง 7% โบรกฯชี้รายได้ทั้งปีโตดีแนะซื้อเป้า 5.50 บ.อัพไซด์สูง 44%
TACC บวกแรง 7% โบรกฯชี้รายได้ทั้งปีโตดีแนะซื้อเป้า 5.50 บ.อัพไซด์สูง 44%
TACC บวกแรง 7% โบรกฯชี้รายได้ทั้งปีโตดีแนะซื้อเป้า 5.50 บ.อัพไซด์สูง 44%
8 พ.ค. 2563

ผู้สื่อข่าวรายงานว่า บริษัท ที.เอ.ซี. คอนซูเมอร์ จำกัด (มหาชน) หรือ TACC ณ เวลา 10.40 น. อยู่ที่ระดับ 3.82 บาท บวก 0.26 บาท หรือ 7.30% ด้วยมูลค่าซื้อขาย 22.39 ล้านบาท คาดซื้อเก็งกำไรโบรกฯเคาะเป้า 5.50 บาท อัพไซด์สูง 44% เทียบราคาล่าสุดที่ระดับ 3.82 บาท

บล.โกลเบล็ก ระบุในบทวิเคราะห์ ว่า TACC คาดแนวโน้มผลประกอบการงวด ไตรมาส 1/63 เติบโตเล็กน้อย เทียบช่วงเดียวกันของปีก่อนแต่หดตัว เทียบตรมาสก่อนหน้า จากผลกระทบ COVID-19: เนื่องจากสถานการณ์การแพร่ระบาดไวรัสโควิด-19 ที่เริ่มตั้งแต่ช่วงต้นปี 63 จนกระทั่งเข้าสู่ช่วงเคอร์ฟิวในเดือน มี.ค. ส่งผลให้กำลังซื้อของลูกค้าหายไปบางส่วน ซึ่งกระทบต่อกลุ่มธุรกิจเครื่องดื่มโถกดเย็น และ Character Business ทำให้ลูกค้าเลื่อนการออกผลิตภัณฑ์ใหม่ อย่างไรก็ดี มุม All-Caf ยังมีแนวโน้มดีตามปกติ โดยคาดแนวโน้มผลประกอบการ ไตรมาส 1/63 อาจเติบโตเล็กน้อย เทียบช่วงเดียวกันของปีก่อนจากฐานต่ำในปีก่อน แต่หดตัว เทียบตรมาสก่อนหน้า ตามปัจจัยฤดูกาล รวมทั้งผลกระทบจากสถานการณ์โควิด-19 ที่ทำให้กำลังซื้อชะลอตัวลง
ปรับประมาณการกำไรปี 63 เป็นทรงตัวจากปีที่ผ่านมา: ภาพรวมทั้งปี 63 คาดรายได้ราว 1,594 ลบ. ยังคงเติบโตราว 5% (ปรับลดจากเดิมที่โต 10%) แม้ว่าจะมีปัจจัยกดดันจากสถานการณ์โควิด-19 อย่างไรก็ดี คาดว่ารายได้จะยังคงเติบโตตามการขยายสาขาใหม่ของ 7-Eleven ที่คาดว่าปีนี้จะเปิดเพิ่มราว 600-650 สาขา ประกอบกับคาดว่ากำลังซื้อจะกลับเข้าสู่ภาวะปกติในช่วงครึ่งปีหลัง  อย่างไรก็ดีปรับลด %GPM เหลือ 30% จากปีก่อนซึ่งอยุ่ที่ระดับ 30.7% ส่งผลให้คาดกำไรปี 63 ราว 164 ลบ. +1%เทียบช่วงเดียวกันของปีก่อน(ปรับลดลงจากเดิม 7% ที่ 177 ลบ. +10%YoY)
คงคำแนะนำ “ซื้อ” แต่ปรับราคาเหมาะสมลดลงสู่ 5.50 บาท (จากเดิม 6.45 บาท): ประเมินราคาเหมาะสมด้วยวิธี Prospective PER ณ ระดับ -0.75SD ของค่าเฉลี่ยย้อนหลัง 2 ปี ที่ 20.5 เท่า ปรับลดลงจากเดิมที่ PE 25 เท่า เนื่องจากการชะลอตัวของภาวะเศรษฐกิจ และประมาณกำไรสุทธิต่อหุ้นปี 63 ราว 0.27 บาท/หุ้น คำนวณได้ราคาเหมาะสมที่ 5.50 บาท ลดลงจากเดิมที่ 6.45 บาท อย่างไรก็ดี ยังคงมี Upside จากราคาปัจจุบัน จึงคงคำแนะนำ “ซื้อ”